ഇ ടാപ്പ്, സെല്ഫ് മീറ്റര് റീഡിങ് സംവിധാനങ്ങള്ക്ക് തുടക്കമായി തിരുവനന്തപുരം കുടിവെള്ള കണക്ഷന് നടപടികള് അനായാസമാക്കാന് ഏര്പ്പെടുത്തിയ ഓണ്ലൈന് സംവിധാനമായ ഇ ടാപ്പ്, സെല്ഫ് മീറ്റര് റീഡിങ് എന്നിവയടക്കം പുതിയ അഞ്ച് സോഫ്റ്റ്വെയര് സജ്ജമായി. വാട്ടര് അതോറിറ്റി ആസ്ഥാനത്ത് ജലവിഭവ മന്ത്രി റോഷി അഗസ്റ്റിന് ഉദ്ഘാടനം ചെയ്തു. അപേക്ഷകര്ക്ക് ഒരു ഘട്ടത്തിലും ഓഫീസുകളില് നേരിട്ടെത്താതെ കുടിവെള്ള കണക്ഷന് ലഭ്യമാക്കുന്നതാണ് ഇ ടാപ്പ് സംവിധാനം. ആദ്യ ഘട്ടത്തില് തിരുവനന്തപുരം പിടിപി നഗര് സബ് ഡിവിഷന്, സെന്ട്രല് സബ് ഡിവിഷനു കീഴിലെ പാളയം സെക്ഷന്, കോഴിക്കോട് ജില്ലയിലെ ഡിസ്ട്രിബ്യൂഷന് സബ് ഡിവിഷന് 1 എന്നീ വാട്ടര് അതോറിറ്റി ഓഫീസുകളിലാണ് സൗകര്യം. അപേക്ഷ സമര്പ്പിക്കുന്നതു മുതല് ഒരു ഘട്ടത്തില്പോലും അപേക്ഷകന് ഓഫീസിലെത്തേണ്ട. സ്വയം മീറ്റര് റീഡിങ് നടത്താമെന്നതാണ് സെല്ഫ് റീഡിങ് സോഫ്റ്റ്വെയര്. വാട്ടര് അതോറിറ്റി ഓഫീസില് ബില് സൃഷ്ടിക്കപ്പെടുമ്ബോള്ത്തന്നെ, ഉപഭോക്താവിന് എസ്എംഎസ് ആയി ലഭിക്കുന്ന ലിങ്ക് വഴി റീഡിങ് സ്വയം രേഖപ്പെടുത്താം. ഫിനാന്സ് ആന്ഡ് അക്കൗണ്ട്സ് മാനേജ്മെന്റ് സൊല്യൂഷന് എഫ്എഎംഎസ്, മെറ്റീരിയല്സ് മാനേജ്മെന്റ് സിസ്റ്റം, ആപ്ട് എന്നീ സോഫ്റ്റ്വെയറുകളും മന്ത്രി ഉദ്ഘാടനംചെയ്തു. വാട്ടര് അതോറിറ്റിയുടെ 650ഓളം ബാങ്ക് അക്കൗണ്ടുകളുടെ നിയന്ത്രണത്തിന് സഹായകരമായ ഡിജിറ്റല് ബാങ്കിങ് സൊല്യൂഷനാണ് എഫ്എഎംഎസ്.സ്റ്റോറുകളിലെ സാമഗ്രികളുടെ കൈകാര്യം കാര്യക്ഷമമാക്കുന്നതാണ് മെറ്റീരിയല്സ് മാനേജ്മെന്റ് സിസ്റ്റം. ദര്ഘാസ് പരസ്യം പ്രസിദ്ധീകരിക്കാനുള്ള ഓണ്ലൈന് സംവിധാനമാണ് ആപ്റ്റ്.